open-index/open-wikipedia-markdown huggingface dataset:
Peneira

[miniatura|Peneira tradicional de [fariña.]]
miniatura|Uso da peneira no Antigo Exipto

Unha **peneira** é un instrumento formado tradicionalmente por unha caixa de madeira, con fondo de coiro con furados ou ben cunha rede de metal de malla máis ou menos fina, que se emprega para separar as partículas de distinto grosor que constitúen certas materias, como a fariña, a area etc. En galego tamén recibe os nomes de baruto, bortel ou xirgo. O termo **cribo**, **criba** ou **zaranda** refírese a un tipo de peneira que se emprega soamente para zarandear certas sementes, como trigo, chícharos, millo etc., limpándoas daquelas partículas máis grosas que interesa separar.

No caso da fariña adóitase separar o óleo (fariña miúda) do farelo

Componse dun aro ancho e delgado de madeira e dun fondo furado de diferente material segundo a operación e o tipo de gran a peneirar. A tea acostuma ser de serda, arame, lenzo ou seda. O cilindro pode tamén estar feito de lata furada ou de arames de ferro postos circularmente uns xunto a outros.

Nas panadarías importantes botaban a fariña saída das moas nun cuarto que estaba enriba da peneira. Abrían un buraco no chan onde colocaban unha canle de táboas ou de lenzo por onde caía a fariña nunha moega ou canoura. Despois de caer a fariña na moega, pasaba ao cilindro que se achaba en plano inclinado e entón se lle daba voltas co cegoñal e a pendente facía que a fariña pasase da tea máis fina á máis mesta, até que o farelo caía pola abertura. Algunhas veces había unha quinta división ou caixón máis grande que os demais para recibilo ou se abeiraba un costeiro a esta abertura para o recoller.

Na actualidade existen diferentes tipos de cribos e peneiras, moi empregadas de xeito indutrial, coma as peneiras de vento.

## Véxase tamén 
### Ligazóns externas 
*Diccionario universal de agricultura*, Juan Álvarez Guerra, 1799 (en castelán)
Triticum aestivum

O **trigo común**, trigo vulgar, trigo fariñeiro ou simplemente trigo (***Triticum aestivum***, ***Triticum sativum*** ou ***T. vulgare***), é un cereal do xénero *Triticum* sendo a especie de trigo máis espallada e cultivada no mundo.
É unha planta alohexaploide, por mor á súa conformación de 42 cromosomas repartidos en 6 xogos dende tres diferentes especies (*Triticum spelta, Aegilops cylindrica*, de 7 cromosomas cada unha). A planta posúe tres xenomas idénticos, os cales posúen información xenética repetida, o que lle confire á especie en si grande adaptabilidade aos diferentes ambientes.

Esta especie é máis cultivada nas latitudes altas de ambos hemisferios (por exemplo na Arxentina, no Canadá, en Francia ou na Ucraína). É amplamente empregada para obter fariña triga destinada á elaboración de pan (pantrigo).

É a especie máis cultivada en Galiza dende a antigüidade.

## Propiedades 
**Principios activos**: contén fibra, amidón, celulosa, glute, fitosterois: beta-sitosterol, vitamina E.

**Indicacións**: 
* Farelo: usado coma laxante, saciante, hipocolesterolemiante, hipoglucemiante (reduce a reabsorción intestinal de lípidos e glícidos); demulcente, resolutivo. Ao aumentar a eliminación fecal de calcio, é recomendábel para as persoas con urolitíase. Estrinximento, coadxuvante en tratamentos de sobrepeso, hiperlipidemias, urolitíase, diabetes, diverticulose, síndrome do intestino irritábel.
* Fariña: usado coma nutritivo, antifloxístico, resolutivo.
* Xerme, aceite de xerme: usado coma vitamínico, hipolipemiante e contra a arteriosclerose.
* Farelo e/ou fariña (branca ou integral), en uso externo: usado para hematomas, contusións, inflamacións articulares, mialxias, catarros, amigdalites, erupcións cutáneas inespecíficas dos lactantes.
* Amidón: usado coma demulcente, coadxuvante na elaboración farmacéutica dos comprimidos (como desintegrante); antídoto das intoxicacións por iodo.

A fariña presenta intolerancia ao glute. Ao inicio e durante o tratamento con fibra, deberase controlar a glicemia para axustar, se fose necesario, as doses de insulina ou de antidiabéticos orais.

Preparación, receitas: Úsase o froito (sementes): farelo, fariña, xerme.

## Sinonimia 
## Notas 
## Véxase tamén 
* Trigo

### Ligazóns externas 
Wheat Cap: http://maswheat.ucdavis.edu/
Triticum durum

O **trigo duro**, trigo molar ou trigo inchado (***Triticum durum*** ou ***Triticum turgidum***) é unha especie común de cereal do xénero *Triticum* que pertence aos trigos tetraploides por mor á súa conformación de 28 cromosomas.

É unha das especies de trigo con máis alto valor nutritivo, xa que ten un alto contido en glute e está conformado dun 12 a 14% de proteína. É unha especie moi resistente á seca e ás doenzas, malia render menos ca outras especies de trigo.

Emprégase principalmente na elaboración de macarróns, espaguetes e outras pastas así como da sémola do cuscús.

## Ligazóns externas
Ameixeiral, Mondego, Sada

**Ameixeiral** é un lugar da parroquia de Mondego no concello coruñés de Sada, na comarca da Coruña. Segundo o INE, en 2025 tiña 168 habitantes (85 homes e 83 mulleres), o que supón un mantemento en relación a 2011, cando tiña 168 habitantes (82 homes e 86 mulleres).

## Lugares e parroquias
### Lugares de Mondego
### Parroquias de Sada
## Notas
## Véxase tamén
### Outros artigos
*A Ameixeira.
*As Ameixeiras.
*Ameixeiras.
Festival Internacional de Títeres de Redondela

O **Festival Internacional de Títeres de Redondela-Memorial Juanjo Amoedo** é un festival cultural de arte, música e monicreques que se celebra no concello pontevedrés de Redondela dende o ano 2000. Está organizado pola *Asociación Xente Titiriteira* e conta co apoio do Concello de Redondela. Ao festival acoden compañías teatrais de diversos países do mundo, realizando espectáculos de monicreques de grande e pequeno formato ademais de teatro, música e audiovisual tanto no auditorio do Multiúsos da Xunqueira coma nas rúas e parques da vila.

## Historia
Malia que a primeira edición do festival foi no 2000, a finais dos 90 xa se tiveran feito varias xestións para a realización dun festival en Redondela que tivese coma protagonista os monicreques. Un dos seus principais creadores foi Juanjo Amoedo, que por aquel entón era o presidente da Asociación de Veciños de Redondela. Porén, Juanjo Amoedo nunca puido ver rematado o proxecto ao falecer nun accidente doméstico. Meses despois, varios colectivos redondeláns continuaron o proxecto, e tras a creación da asociación *Xente Titiriteira*, no 2000 celebrouse a primeira edición do festival. O nome do festival foi escollido, así, coma xeito de conmemorar e recoñecer a Juanjo Amoedo no seu labor na creación do festival. Na edición do ano 2014, ademais, foi proxectado un documental sobre a vida de Juanjo Amoedo e a súa contribución ao festival.

## Descrición 
O evento, organizado pola *Asociación Xente Titiriteira* e pola Concellería de Cultura do Concello de Redondela, celébrase a finais do mes de Maio nas prazas e parques do centro da vila e no Multiúsos da Xunqueira. Dende a súa primeira edición, contaron coa presenza de compañías de Alemaña, Arxentina, Bélxica, Brasil, Bulgaria, Francia, Italia, México, Portugal, Reino Unido ou Rusia, entre moitos outros. Na edición do 2011 superáronse os 30.000 asistentes.

## Galería de imaxes 
## Notas 
## Véxase tamén 
### Outros artigos
* Monicreque
### Ligazóns externas 
* Páxina web do festival

* Blog dos organizadores
* Festival Internacional de Títeres en Redondela TV, edición 2012.
Life in a Beautiful Light

***Life in a Beautiful Light*** é o terceiro álbum da cantante e compositora escocesa Amy Macdonald, editado o 11 de xuño de 2012.

## Listaxe de cancións 
Todos os temas escritos por Amy Macdonald, agás as indicadas.

## Véxase tamén 
### Ligazóns externas 
*Web Oficial de Amy Macdonald
Junta de Traslaloma

**Junta de Traslaloma** é un concello español da provincia de Burgos (Castela e León). A súa poboación é de 152 habitantes (INE 2012).

## Véxase tamén 
### Ligazóns externas 
*Páxina oficial do concello
Citolisina

A **citolisina** é unha substancia, por exemplo un anticorpo ou unha toxina bacteriana, segregada por microorganismos, plantas ou animais, que é especificamente tóxica para determinadas células, e en moitos casos causa a súa destrución por medio de lise. As citolisinas que posúen unha acción específica para determinadas células noméanse en función de dita acción. Por exemplo, as citolisinas responsables da destrución de eritrocitos denomínanse *hemolisinas*, e producen unha liberación de hemoglobina. As citolisinas poden encontrarse en velenos e están implicadas na inmunidade. Os anticorpos antibacterianos que contribúen a lisar (xunto co complemento) as células bacterianas denomínanse bacteriolisinas.

A hemolisina é tamén usada por certas bacterias, como a *Listeria monocytogenes*, para romper a membrana do fagosoma dos macrófagos e escapar ao citoplasma da célula.

## Notas 
## Véxase tamén
### Ligazóns externas
* Orientations of Proteins in Membranes (OPM) database -Superfamily 103
Condado de Alpine

O **Condado de Alpine** (en inglés **Alpine County**) é un dos 58 condados de California. Foi fundado en 1864 e conta cunha poboación de 1.145 habitantes (2008), o que fai del o condado menos poboado do estado. A súa capital é a localidade de Markleeville.

## Véxase tamén 
### Ligazóns externas 
* Páxina do Condado de Alpine
Condado de Butte, California

O **Condado de Butte** (en inglés **Butte County**) é un dos 58 condados de California. Foi fundado en 1850 e conta cunha poboación de 220.337 habitantes (2008). A súa capital é a localidade de Oroville, pero a súa cidade máis poboada é Chico.

O Condado de Butte é un dos 27 condados orixinais de California.

## Véxase tamén 
### Ligazóns externas 
* Páxina do Condado de Butte
Oulun jäähalli

O **Oulun jäähalli**, tamén coñecido como **Oulun Energia -areena** é un pavillón deportivo da cidade de Oulu (Finlandia) adicado principalmente á práctica do hóckey sobre xeo, sendo a casa do Oulun Kärpät, o principal equipo da cidade e que compite na SM-liiga, a máxima categoría deste deporte no país. O pavillón está localizado no distrito de Raksila, ao que debe o seu anterior nome, *Raksilan jäähalli*. Foi inaugurado en 1974 e no 2004 foi remodelado. No 2006 o pavillón mudou o seu nome polo de *Oulun Energia -areena* polo seu patrocinador, Oulun Energia.

Ademais da actividade deportiva, no pavillón celebráronse diversos concertos, como os das bandas de rock Kiss, Judas Priest e White Snake. Do mesmo xeito, filme coa participación da banda finlandesa Lordi *Dark Floors* recibiu unha estrea excepcional no pavillón en 2007, á que asistiron os membros da banda.
Condado de Del Norte

O **Condado de Del Norte** (en inglés **Del Norte County**) é un dos 58 condados de California. Foi fundado en 1857 e conta cunha poboación de 27.507 habitantes (2000). A súa capital é a localidade costeira de Crescent City.

O condado de Del Norte, como o seu nome indica, é o condado que se acha máis ó norte de California.

## Véxase tamén 
### Ligazóns externas 
* Páxina do Condado de Del Norte
Condado de Fresno

O **Condado de Fresno** (en inglés **Fresno County**) é un dos 58 condados de California. Foi fundado en 1856 e conta cunha poboación de 931.098 habitantes (2009). A súa capital é a cidade homónima de Fresno, que lle dá o seu nome.

## Véxase tamén 
### Ligazóns externas 
* Páxina do Condado de Fresno
Condado de Glenn

O **Condado de Glenn** (en inglés **Glenn County**) é un dos 58 condados de California. Foi fundado en 1891 e conta cunha poboación de 28.917 habitantes (2020). A súa capital é a localidade de Willows, pero a máis habitada é Orland. 

## Véxase tamén 
### Ligazóns externas 
* Páxina do Condado de Glenn
Condado de Alameda

O **condado de Alameda** (en inglés **Alameda County**) é un dos 58 condados de California. Foi fundado en 1853 e conta cunha poboación de 1,474.368 habitantes (2008). A súa capital é a cidade de Oakland.

O condado de Alameda é un dos 9 condados que integran a populosa área da Baía de San Francisco.

## Historia 
O condado fundouse o 25 de marzo de 1853 a partir dunha gran porción do condado de Contra Costa e dunha máis pequena do condado de Santa Clara.

O nome procede dun regato chamado rego da Alameda (en español Arroyo de la Alameda, en inglés Alameda Creek), que cruza o condado. Os salgueiros e platanáceas ao longo das ribeiras do rego lembráronlle aos primeiros exploradores españois o aspecto das alamedas, e de aí o nome.

A capital do condado no momento da fundación estaba localizada en Alvarado, hoxe un lugar abandonado. Moveuse a San Leandro en 1856, onde o pazo de xustiza quedou destruído por un devastador tremor de terra en 1868. A capital volveu mudar para a vila de Brooklyn dende 1872 ata 1875. Brooklyn é na actualidade parte de Oakland, que vén sendo a sede do condado dende 1873.

Gran parte do que agora se considera unha rexión intensamente urbana, con grandes cidades, desenvolveuse a partir de arrabaldes de San Francisco a finais do século XIX e principios do século XX. A progresión histórica dende as terras de nativos americanos aos españois, e de aí aos ranchos mexicanos, ás granxas e hortas, e de aí ás cidades e urbanizacións, foi compartida co veciño condado de Contra Costa.

## Véxase tamén 
### Ligazóns externas 
* Páxina do Condado de Alameda
Nati Mistral

**Natividad Macho Álvarez**, nada o 13 de decembro de 1928 en Madrid e finada o 20 de agosto de 2017 na mesma cidade, foi unha actriz e cantante española máis coñecida polo seu nome artístico de **Nati Mistral**.

## Traxectoria 
miniatura|left|150px|Nati Mistral.
A actriz e cantante debe o seu apelido artístico á escritora Gabriela Mistral (1889-1945), da que súa nai era grande admiradora. Nos seus inicios, foi meritoria no Teatro Español, pasou pola emisora RADIO SEU e, cursou estudos de música, canto e declamación. Non obstante, tivo que saír fóra de España para que os directores se fixaran nela. Coa compañía *Los Vieneses* marchou a Alemaña, actuando como cantante. Foi Luis Escobar quen lle proporcionou o seu primeiro éxito importante ao contratala en 1957 para a revista musical *Te espero en el Eslava* e un ano despois, a súa continuación *Ven y ven al Eslava*. Xuntos tiveron novos éxitos nos anos seguintes cos musicais *La Bella de Texas* ou *La Perrichola*. Nati Mistral pode ser considerada a pioneira dos grandes musicais en España: protagonizou a primeira versión presentada en Madrid de *El hombre de La Mancha*, baixo dirección de José Osuna, en 1966.

Durante toda a súa carreira compaxinou a música co teatro, gravando cancións tan populares como *Flor de té*; *Bajo los puentes de París*; *Mala entraña*; *Agua que no has de beber*; *Paisajes de Catamarca*; *Tata Dios*; *Guitarra, dímelo tú*; *Yo vi llorar a Dios*; *No soy de aquí*; *Bien se ve*; *El corralero*; e *La balada para un Loco*. Cantou tamén unha das versións máis castizas da zarzuela *La Gran Vía*.

Triunfou como actriz dramática en producións de *Divinas palabras*, coa que se inaugurou o Teatro Belas Artes en 1961, *Fortunata y Jacinta*, 1969; *Medea*, 1970; *Isabel Reina de Corazones*, 1983, *La Chunga*, 1987; *Los padres terribles*, 1995; *Café cantante*, 1997; *La Malquerida*, 2000; *La Celestina*, 2001 e, máis recentemente, *La Dorotea*, 2001; *Inés desabrochada*, 2004, *La duda*, 2006 e *Tras las huellas de Bette Davis*, 2007. En Buenos Aires foi empresaria do seu propio teatro –o Avenida- xunto ao actor Alberto Closas.

Menos frecuentes foron as súas aparicións no cine, aínda que rodou, entre outras películas, *Maria Fernanda la Jerezana* (1946); *Las inquietudes de Shanti Andía* (1947); *Currito de la Cruz* (1949) ou *Mi Buenos Aires querido* (1962).

## Galardóns 
Entre os numerosos premios que recibiu encóntranse o Lazo de Dama de Isabel a Católica, o Premio da Asociación de Críticos de Nova York en 1970, o Nacional de Teatro en 1997, Premio Mayte, na súa categoría de Honra á súa traxectoria artística en 2006, a Medalla de Ouro das Belas Artes, en 2007, e tamén en 2007 o XI Premio Nacional de Teatro Pepe Isbert que concede AMITE, a Asociación Nacional de Amigos dos Teatros de España.

## Notas 
## Véxase tamén 
### Ligazóns externas 
* Luna de España Musical.
* *Sitio "Mujer actual": Entrevista a Nati Mistral*.
Anafilotoxina

As **anafilotoxinas**, ou **anafilatoxinas**, tamén chamadas péptidos do complemento, son os fragmentos peptídicos C3a, C4a e C5a, que se producen como parte da activación do sistema do complemento (que causa a lise de bacterias invasoras). Os compoñentes do complemento C3, C4 e C5 son grandes glicoproteínas que teñen importantes funcións na resposta inmune e na defensa do hóspede. Posúen unha gran variedade de actividades biolóxicas e son activadas proteoliticamente por clivaxe (corte) en sitios específicos, formando fragmentos chamados a e b. Os fragmentos a forman dominios estruturais característicos de aproximadamente 76 aminoácidos, codificados por un só exón do xene da proteína do complemento. Os compoñentes C3a, C4a e C5a son os que se denominan anafilotoxinas ou anafilatoxinas. Causan a contracción do músculo liso, liberación de histamina por parte dos mastocitos, e aumento da permeabilidade vascular. Tamén median na quimiotaxe, inflamación, e xeración de radicais do oxíxeno citotóxicos. Estas proteínas son moi hidrófilas, cunha estrutura principalmente en hélice alfa e con 3 pontes disulfuro.

## Funcións 
As anafilotoxinas poden desencadear a desgranulación (liberación de substancias almacenadas en gránulos) das células endoteliais, mastocitos ou fagocitos, que produce respostas inflamatorias locais. Se a desgranulación está moi estendida pode causar unha síndrome similar ao choque anafiláctico das reaccións alérxicas máis fortes.

As anafilotoxinas median indirectamente nos seguintes fenómenos:
* Contracción das células do músculo liso, orixinando, por exemplo, broncoespasmos.
* Incremento da permeabilidade dos capilares sanguíneos.
* Quimiotaxe. Movemento mediado por receptor dos leucocitos na dirección en que se incrementa a concentración de anafilotoxinas.

## Exemplos 
Anafilotoxinas importantes:

* C5a ten a actividade biolóxica específica máis alta e pode actuar directamente sobre os neutrófilos e monocitos para acelerar a fagocitose de patóxenos.
* C3a funciona con C5a activando a mastocitos, recrutando anticorpos, o complemento e células fagocíticas e incrementando o fluído extracelular nos tecidos, todo o cal contribúe á iniciación da resposta inmunitaria adaptativa.
* C4a é a anafilotoxina menos activa.

## Terminoloxía 
Aínda que algunhas drogas (morfina, codeína, ACTH sintética) e algúns neurotransmisores (noradrenalina, substancia P) son importantes mediadores da desgranulación dos mastocitos e basófilos, estas substancias non se denominan xeralmente anafilotoxinas. O termo resérvase normalmente aos fragmentos do sistema do complemento.

## Proteínas humanas que conteñen este dominio 
C3, C4A, C4B, C4B-1, C5, FBLN1, FBLN2

## Notas 
## Véxase tamén 
### Outros artigos
* Alerxia
* Receptores das anafilotoxinas
* Anafilaxe
* Sistema do complemento
* Inflamación

### Ligazóns externas 
* MeshName - Anaphylatoxin http://www.nlm.nih.gov/cgi/mesh/2011/MB_cgi?mode=&term=Anaphylatoxin
Reading F.C.

O **Reading Football Club** é un equipo de fútbol profesional da cidade de Reading, Inglaterra. Compite na Football League Championship.

O Reading ten o alcume de **The Royals**, debido a súa situación no Condando Real de Berkshire, e eran coñecidos anteriormente coma **The Biscuitmen**, debido á asociación da cidade con Huntley & Palmers. Fundado en 1871, o club é un dos máis antigos de Inglaterra, pero non se uniu á Football League ata 1920, e non xogou nunca na primeira división inglesa ata a tempada 2006-07.

O equipo xogou no Elm Park durante 102 anos, e se trasladou ó Madejski Stadium en 1998, chamado así polo presidente do club, Sir John Madejski.

Teñen o récord de vitorias consecutivas en liga ó comezo dunha tempada, cun total de 13 vitorias no comezo da tempada 1985-86 da terceira división, e tamén o récord de puntos conseguidos nunha liga profesional, con 106 puntos na tempada 2005-06 do Football League Championship.

## Xogadores 
### Cadro actual 
Cadro actualizado a 31 de xaneiro de 2012.

#### Cedidos 
## Palmarés 
### Nacional 
#### Liga 
* **Football League Championship e predecesoras: 2**
** 2005–06; 2011–12
* **Football League One e predecesoras: 3**
** 1925–26; 1985–86; 1993–94
* **Football League Two e predecesoras: 1**
** 1978–79

## Véxase tamén 
### Ligazóns externas 
*Sitio web oficial
Lácere, Mondego, Sada

**Lácere** é un lugar da parroquia de Mondego no concello coruñés de Sada, na comarca da Coruña. Segundo o INE, en 2025 tiña 57 habitantes (33 homes e 24 mulleres), o que supón un aumento en relación a 2011, cando tiña 56 habitantes.

## Lugares e parroquias
### Lugares de Mondego
### Parroquias de Sada
## Notas
Sada (homónimos)

O topónimo **Sada** pode referirse a:

;En Galiza
***Sada**, concello da comarca da Coruña;
****Sada**, parroquia de dito concello;
*****Sada**, lugar de dita parroquia;
*****Sada de Arriba**, lugar de dita parroquia.

;Fóra de Galiza

;En Navarra
***Sada**, concello de Navarra.

;En Azerbaidján
***Şada**, concello de Azerbaidján.

;Nos Estados Unidos de América
***Waddams Grove**, anteriormente chamada **Sada**, cidade de Illinois.

;En Francia 
***Sada**, concello de Mayotte.

;Na India
***Sada**, cidade de Goa.

;No Iemen
***Sada**, gobernación do Iemen;
****Sada**, capital da anterior.

;Na Suráfrica
***Sada**, asentamento de Suráfrica.

;No Xapón 
***Sada**, concello do Xapón.

Amais, como apelido, pode referirse a:

***Daniel Sada** (1953), escritor mexicano;
***Eugenio Garza Sada** (1892-1973), home de negocios mexicano;
***Georges Sada** (1939?), autor iraquí e home de estado;
***Masashi Sada** (1952), cantante folk xaponés;
***Musa Mohammed Sada** (1957), político nixeriano;
***Sotaro Sada** (1984), xogador de fútbol xaponés;
***Shigeri Sada** (1954), xogador de fútbol xaponés;
***Tokuhei Sada** (1909-1933), nadador xaponés;
***Víctor Sada** (1984), xogador de baloncesto catalán;
*Sada ou **Sadha** (1984), actriz hindú.

;Organizacións e clubs
***Agrupación Sada Unida**, partido político de Galiza;
****Savannah Accelerated Development Authority*** (SADA), axencia do goberno de Ghana;
***Asociación de Debate de Australia do Sur** (SADA), club de debate de Australia;
***Sada Cruzeiro Vôlei**, club de voleibol masculino do Brasil.

## Véxase tamén
### Outros artigos
***Sapa**, lugar da parroquia de Chaín, no concello de Gondomar;
***A Sara**, lugar da parroquia de Budián, no concello do Valadouro;
****Sada***, boletín informativo publicado de 1976 a 1978.
Ricciardo e Zoraide

***Ricciardo e Zoraide*** (en galego *Ricardo e Zoraida*) é unha ópera seria en dous actos con música de Gioachino Rossini e libreto en italiano de Francesco Berio di Salsa (quen xa escribira o libreto para *Otello* de Rossini en 1816) baseado nos cantos XIV e XV do poema épico ''*Ricciardetto* (1738) de Niccolò Forteguerri. A súa estrea tivo lugar no Teatro San Carlo de Nápoles o 3 de decembro de 1818.

## Historia 
A ópera, que durante un tempo gozou de boa reputación, agora se encontra totalmente desaparecida do repertorio, en parte a causa da súa complicada trama: foi representada en 1990 no Rossini Opera Festival con June Anderson e William Matteuzzi nos papeis protagonistas, acompañados por Bruce Ford como Agorante, e baixo a dirección de Riccardo Chailly.

## Personaxes 
## Argumento 
O Rei Nubio Agorante, que está namorado de Zoraide, derrotou a seu pai Ircano e o Capturou. Ricciaro, un cabaleiro cristián e amante de Zoraide, acompaña a un emisario para pedir a súa liberación. A muller celosa de Agorante, Zomira, organiza a captura de Ricciardo así como a trama para facer que os xoves amantes sexan executados para protexer a súa posición como Raíña. A ópera remata cun exército de cabaleiros cristiáns rescatando a Ricciardo e Zoraide. Ricciardo perdoa a vida a Agorante.

## Orquestración 
A partitura de Rossini require a utilización de:
* 2 frautas (tamén piccolo), 2 óboes, 2 clarinetes, 2 fagots
* 4 trompas, 2 trompetas, 3 trombóns, serpentone
* Timbais, bombo, platillos
* Banda
* *Archi*

## Gravacións 
## Notas 
## Véxase tamén 
### Bibliografía 
* Holden, Amanda (Ed.), *The New Penguin Opera Guide*, Nova York: Penguin Putnam, 2001. ISBN 0-14-029312-4
* Osborne, Charles, *The Bel Canto Operas of Rossini, Donizetti, and Bellini*, Portland, Oregon: Amadeus Press, 1994 ISBN 0-931340-71-3
* Osborne, Richard, "*Ricciardo e Zoraide*" in *The New Grove Dictionary of Opera*, Stanley Sadie (Ed.). (Londres: MacMillan, 1992) ISBN 0-333-73432-7
* Steen, Michael and Richard Osborne, * The Lives and Times of the Great Composers: His Life and Works*, Oxford University Press, 2007, pp.&nbsp;271-278. ISBN 0-19-518129-8

### Ligazóns externas 
* *Almanacco di Gherardo Casaglia* en Amadeus Almanac, amadeusonlkine.net 
* Farr, Robert, Recording review: *Ricciardo e Zoraide*, Opera Rara, *Music Web International*.
* Notas, discografía e libreto (italiano / castelán) en Kareol
Adam Garcia

**Adam Gabriel Garcia**, nado en Wahroonga, Nova Gales do Sur o 1 de xuño do 1973, é un actor e cómico australiano. É coñecido polos seus papeis en musicais como *Saturday Night Fever* e *Kiss Me, Kate*. Tamén e bailarín de tap e cantante. Garcia foi nomeado por dúas veces ós Premios Laurence Olivier en 1999 e 2013.

## Filmografía 
## Notas 
## Véxase tamén 
### Ligazóns externas
Río Lonia

O **río Lonia** é un afluente do río Miño pola súa banda esquerda.

## Descrición 
### Fonte 
Nace en Loña do Monte no concello de Nogueira de Ramuín.

### Percorrido 
Segue unha dirección leste-oeste até chegar ao encoro de Cachamuíña, no concello do Pereiro de Aguiar. Denantes de entrar no concello de Ourense, forma outro encoro en Castadón. Chega a Ourense polo barrio do mesmo nome, A Lonia, e desemboca no río Miño.

### Aproveitamento 
Nas beiras do río Lonia encóntranse numerosos muíños, a maioría deles en estado de abandono.

O encoro de Cachamuíña serve de abastecemento de auga á cidade de Ourense.

### Afluentes 
**Marxe dereita**

* Regato da Boca
* Regato Vermeaos
* Regato do Prado Longo
* Regueiro Grande
* Regato do Porto

**Marxe esquerda**

* Regato de Triós
* Regato de Cachosando
* Río do Grañal

## Galería de imaxes 

Ficheiro:Muiño do Faba.jpg|Muíño do Faba, na beira do río Lonia en Cebreiros
Ficheiro:Rio Lonia en Cebreiros.jpg|En Cebreiros
Ficheiro:Ponte Lonia.jpg|A Ponte Lonia, en Ourense

## Véxase tamén 
### Outros artigos 
* Ríos de Galiza
* Lista de encoros de Galicia

### Ligazóns externas 
* Ruta dos muíños
Espelta

A **espelta** ou **trigo vermello** (***Triticum spelta***), é unha especie común de cereal do xénero *Triticum*. Pertence aos trigos hexaploides pola presenza na súa conformación de 21 cromosomas. É un cereal adaptado a climas duros, húmidos e fríos.

A espelta provén da *escanda brava* (*Triticum dicoccoides* Kór.): cruzamento natural (hibridación) entre *Triticum boeticum* Boiss e, posibelmente, *Aegilops speltoides* Tausch, presentes no próximo Oriente e documentado dende hai 7 milenios - en xacementos arqueolóxicos do Iraq, Israel e Turquía (Harlan, 1976)-. Espallouse axiña polo Mediterráneo e na Península Ibérica foi explotada dende os mesmos inicios da agricultura, hai uns 5 milenios (Hopf, 1987).

Dende a Idade Media cultívase en Galicia, Asturias, Suíza, o Tirol e no sur de Alemaña. A famosa abadesa Santa Hildegarda de Bingen escribe sobre a espelta no seu libro *Liber Simplicis Medicinae*: "A espelta é o mellor gran. É nutritivo e mellor tolerado que calquera outro gran. A espelta fornece a quen a come de todos os nutrientes para ter unha óptima saúde e aporta unha mente feliz. Non importa como se tome, xa sexa como pan ou doutro xeito, porque é boa e doada de dixerir".

A colleita por hectárea é inferior á do trigo e o procesamento é máis difícil, mais atura un clima máis rudo e é máis resistente contra enfermidades. Con todo, no século XX diminuíu o seu cultivo, por ter un mao rendemento. No sur de Alemaña coléctase parte da produción de espelta crúa para despois torrala. Úsase para a preparación de pans, cervexas, vodkas, potaxes e albóndegas vexetarianas.

Nos últimos anos a espelta aos poucos vai retomando o sona, en particular na sección biolóxica. Unha das razóns é que os alérxicos aprecian que conteña menos glute e tamén a presenza de ácidos graxos omega-3, omega-6 e omega-9, ademais de minerais. Hai moitos cruzamentos da espelta co trigo común, mais para utilizar a espelta como substituto do trigo esta ten que ser pura. O seu consumo orixina menos alerxias ca o trigo, porén ao conter tamén glute, de ningunha maneira é apta para celíacos.

## Contido nutritivo 
Valor enerxético: 1415 KJ/338 Kcal por 100 g

## Notas 
## Véxase tamén 
* trigo
* trigo común

### Ligazóns externas 
* "El caviar de los cereales: La Espelta" - Propiedades del cereal, molienda,aplicaciones culinarias y otras aplicaciones (*en castelán*)
* "Comunidade da espelta suíza"
Adina (Rossini)

***Adina, ovvero Il Califfo di Bagdad*** (en galego *Adina, ou O Califa de Bagdad*) é unha farsa nun acto con música de Gioachino Rossini e libreto en italiano de Gherardo Bevilacqua Aldobrandini baseado no libreto de Felice Romani *Il califo e la schiava*. A ópera trata o tema popular do "secuestro no serrallo".
 A súa estrea non tivo lugar ata o 22 de xuño de 1826, no Teatro Nacional São Carlos de Lisboa.

## Personaxes 
## Orquestración 
A partitura de Rossini require a utilización de:
* 2 frautas (tamén piccolo), 2 óboes, corno inglés (só N.6), 2 clarinetes, 2 fagots
* 4 trompas, 2 trompetas, trombón
* Timbais, bombo, platillos, sistro
* *Archi*

Para os recitativos:
* Piano (violonchelo e contrabaixo *ad libitum*)

## Edicións 
* *Score* para canto e piano: Milán, Ricordi, 1859
* Partitura: Edicióne crítica editada por Fabrizio Della Seta, Pésaro, Fondazione Rossini, 2000

## Notas 
## Véxase tamén 
### Bibliografía 
*  
* 
*  
* 
* 

### Ligazóns externas 
* Descrición da ópera na web oficial do Rossini Opera Festival
Ferro de pasar

O **ferro de pasar** é un utensilio formado por unha prancha triangular de metal que se quenta por medio de brasas ou electricidade.

## Aplicacións 
A súa aplicación fundamental é alisar roupa e quitarlle as engurras á roupa.

## Historia 
Historicamente a roupa sen engurras considerábase un símbolo de distinción entre clases sociais. Os primeiros utensilios utilizados eran pezas lisas de madeira ou ferro que se pasaban sobre a roupa en frío. No século XVII as familias modestas utilizaban unha peza lisa de ferro con mango que se quentaba colocándoa sobre o lume. Este instrumento tiña a desvantaxe de manter a calor pouco tempo e deixar feluxe sobre a roupa. Na mesma época as familias acomodadas utilizaban o ferro de pasar con caixa que contiña brasas e mantiña a calor durante máis tempo. No ano 1882 o norteamericano Henry W. Seely ideou o ferro de pasar eléctrico, aínda que non tivo utilidade práctica ata 1924 coa introdución do termóstato regulable. O ferro de pasar eléctrico con difusores de vapor foi comercializado en 1926 pola compañía Eldec. No século XXI este utensilio doméstico é amplamente utilizado nos fogares de todo o mundo.miniatura|300x300px|Ferro de pasar de carbón.|centro
## Notas 
## Véxase tamén 
### Ligazóns externas 
*Ferros de pasar antigos do Virtual Museum of Textile Arts.
Andoni Agirregomezkorta

**Andoni Agirregomezkorta Muñoz**, nado en Donostia en 1971, é un actor vasco. O seu traballo máis coñecido é o que realizou desde 2004 até 2011 en *Vaya Semanita* como presentador e actor, así como polo seu papel de Patxi na serie *Euskolegas*, spin-off da anterior.

## Traxectoria 
En setembro de 2004 comezou en *Vaya Semanita* como actor. Destacou como protagonista en *sketchs* como o cobrador do bar ou *Sé tinto, amigo*, parodia do anuncio de Bruce Lee. Nesa etapa o programa recibiu o Premio da Academia de Televisión ao mellor programa autonómico de entretemento. Desde setembro de 2005 até xuño de 2011 foi o presentador e entrevistador de *Vaya Semanita* (a pesar de el mesmo afirmar que a entrevista no é o seu). Nesa etapa o programa conseguiu o Premio Ondas ao mellor programa autonómico.

* 1998 - Obra Teatral *Tú a tú*
* 1999 - Varios sketchs do programa de ETB-1 *Sorginen Laratza*
* 2000 - Obra Teatral *Pulsos*
* 2000 - Homenaxe a Lluís Companys Anuncio interactivo de Euskaltel 
* 2001 - 8 capítulos na serie de ETB-1 *Hasiberriak*
* 2001 - *La importancia de llamarse Ernesto* 
* 2002 - Obra teatral *Tragicomedia de Don Cristóbal y la señá Rosita*
* 2002 - Participación no programa *Balearen sabeletik* da Radio Popular de Loiola e Donostia.
* 2002 - Spot da campaña de EiTB *Estamos abiertos* (familia txapeldun).
* 2004 - Obra teatral *A ze parea!*
* 2004 - Programa da ETB-2 *Vaya Semanita*
* 2005 - Spots de cervexa Keler *Epa!*
* 2005 - Longametraxe *El síndrome de Svensson*
* 2005 - TV movie *Zeru Horiek*
* 2009 - *Euskolegas*, spin-off de *Vaya Semanita*
* 2010 - Participación no programa de TVG *Comando chef*
* 2012 - *La que se avecina*, un episodio

## Véxase tamén 
### Ligazóns externas 
* Andoni Agirregomezkorta en *Vaya Semanita*
* Andoni Agirregomezkorta en *Comando chef*
Microanticorpo

Un **microanticorpo** é unha cadea curta de aminoácidos artificial, que é copia dunha parte dun anticorpo natural completamente funcional, que se corresponde coa zona do anticorpo por onde se une ao epitopo do antíxeno, onde están as rexións CDR  Un destes microanticorpos preparouse recentemente a partir dun anticorpo monoclonal en células de ratos, e tiña a capacidade de inactivar ao VIH *in vitro*. Pero o uso de anticorpos naturais como medicinas presenta algúns problemas: só poden producilos células vivas e este proceso é difícil de controlar a escala industrial, e ademais, son moléculas grandes e ao seren inxectados non difunden doadamente polo sangue e nos tecidos onde se necesitan. Mesmo os anticorpos monoclonais que foron "humanizados" (modificouse a súa secuencia para que se parezan aos humanos) poden aínda causar unha resposta inmune. Porén, no recoñecemento e inactivación dos patóxenos só están implicadas rexións relativamente pequenas dos anticorpos, e os microanticorpos son moito máis pequenos e só imitan esas rexións, pero carecen das rexións máis longas do anticorpo que inducen a resposta.

## Notas 
## Véxase tamén 
### Outros artigos 
* Anticorpo de dominio único
M83 (grupo musical)

**M83** é un grupo francés de  música electrónica/shoegaze formada en Antibes no ano 2001 por Anthony Gonzalez e Nicolas Fromageau.

## Discografía 
### Álbums de estudio 
## Notas 
## Véxase tamén 
### Ligazóns externas 
*Páxina oficial
La Cuenca del Eo

***La Cuenca del Eo*** foi un periódico publicado en Ribadeo entre 1866 e 1867.

## Historia e características 
Subtitulado *Periódico de noticias e intereses morales y materiales*, apareceu o 5 de maio de 1866. De periodicidade semanal, estaba impreso por Norberto Cascante e dirixido por Segundo Moreno Barcia e Benigno Pico Bermies. Publicaba fundamentalmente información sobre Ribadeo. Cesou a súa edición o 29 de xaneiro de 1867.

## Véxase tamén 
### Bibliografía 
### Outros artigos 
* Lista de publicacións impresas da provincia de Lugo
El Ciudadano

***El Ciudadano*** foi o nome de varias publicacións:

****El Ciudadano***, periódico publicado en Ribadeo en 1868.
****El Ciudadano***, periódico publicado en Lugo en 1889.
****El Ciudadano***, semanario publicado na Coruña en 1914.

## Véxase tamén 
### Outros artigos 
* *El Ciudadano por la Constitución*, periódico publicado na Coruña desde 1812.
El Ciudadano (Ribadeo)

***El Ciudadano*** foi unha publicación semanal editada en Ribadeo en 1868.

## Historia e características 
Apareceu en novembro de 1868, dirixida polo republicano Andrés de la Cavallería. Cesou ao pouco tempo por unha polémica co Concello a raíz das eleccións municipais. 

## Véxase tamén 
### Bibliografía 
* 

### Outros artigos 
* Lista de publicacións impresas da provincia de Lugo
El Ciudadano (Lugo)

***El Ciudadano*** foi un semanario publicado en Lugo en 1889.

## Historia e características 
Periódico político-literario, apareceu o 3 de novembro de 1889. Dirixido por Manuel Castro López, membro do comité federalista de Lugo. Ideoloxicamente era republicano federalista partidario de Pi i Margall. Entre os seus colaboradores figurou Manuel Mosquera Lequerica. Debido á forte censura eclesiástica á que se viu sometido (foi prohibida a súa lectura por decreto do bispo de Lugo, Gregorio Aguirre García, ao pouco de aparecer), cesou nese mesmo mes.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Lugo
El Eo

***El Eo*** foi un periódico publicado en Ribadeo entre 1879 e 1880.

## Características 
Subtitulado *Periódico bisemanal de intereses generales, noticias y anuncios*, apareceu o 4 de xuño de 1879. Fundado por Antonio Fernández Caro Ruiz, que foi o seu primeiro director, a quen sucederon Andrés de la Cavallería e José María Páez Cancio. Durante a etapa inicial ten influencias masónicas, representadas polos artigos de Segundo Moreno Barcia e do vizconde Torres-Solanot. No período de Andrés de la Cavallería pasou a ser republicano. Baixo a dirección de Páez Cancio converteuse nun periódico localista. Cesou a súa edición co número 167, o 28 de decembro de 1880, no que anunciaba que deixaría paso ao semanario *Las Riberas del Eo*.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Lugo
Musa (planta)

miniatura|right|250px|*Musa* sp.

O xénero ***Musa*** é o xénero tipo da familia das musáceas, que comprende unha cincuentena de especies de megaforbas de confusa taxonomía, así como decenas de híbridos, entre os cales se atopan *Musa acuminata*, *Musa balbisiana* e *Musa × paradisiaca*, as tres especies comprendidas co nome común de **bananeiro**. Son grandes plantas herbáceas de orixe asiática cun pseudotalo constituído a partir das vaíñas foliares.

## Descrición 
Plantas herbáceas perennes, xeralmente de gran tamaño, ás veces parcialmente lignosas. Talo subterráneo rizomatoso do que parten as súas grandes follas, cuxas vaíñas están dispostas en espiral fortemente apertadas unhas coas outras, constituíndo o falso toro. Follas grandes, simples, enteiras, con vaíña e normalmente con pecíolo. Flores hermafroditas ou unisexuais, con brácteas; perianto cigomorfo, diferenciado a miúdo en cáliz e corola; androceo constituído xxeralmente por 5 estames e 1 estaminodio; ovario ínfero trilocular. Inflorescencias en espiga ou en panícula, espatadas. Froitos abagados ou capsulares. Acolle arredor de 100 especies tropicais.

Algunhas especies producen froitos sen sementes, perpetuándose de xeito vexetativo. O rizoma produce un ou varios fillos que han substituír a planta nai unha vez que morra, cousa que ocorre trala formación dos froitos.

## Hábitat 
É un xénero das rexións tropicais de Asia, naturalizada en América Central.

## Taxonomía 
O seu nome deriva do apelativo árabe para a froita. Divídese en tres seccións de acordo co número cromosómico: *Callimusa* (2n = 20), *Musa* (2n = 22) e *Ingentimusa* (2n = 14).

## Banana 
### Sección *Ingentimusa* 
:*Musa ingens*

### Sección *Callimusa* ( *Australimusa*) 
:*Musa alinsanaya*
:*Musa bauensis*
:*Musa beccarii* 
:*Musa boman*
:*Musa borneënsis*
:*Musa bukensis*
:*Musa campestris*
:*Musa coccinea* 
:*Musa exotica*
:*Musa fitzalanii* - extinto
:*Musa flavida*
:*Musa gracilis*
:*Musa hirta* 
:*Musa insularimontana*
miniatura|250px|*Musa* sp. - habit
:*Musa jackeyi*
:*Musa johnsii*
:*Musa lawitiensis*
:*Musa lolodensis*
:*Musa maclayi*
:*Musa monticola*
:*Musa muluensis*
:*Musa paracoccinea*
:*Musa peekelii*
:*Musa pigmaea*
:*Musa salaccensis*
:*Musa splendida*
:*Musa suratii*
:*Musa textilis* 
:*Musa tuberculata*
:*Musa violascens*

### Sección *Musa* 
miniatura|right|*Musa acuminata*
:*Musa acuminata*
:*Musa angcorensis* 
:*Musa aurantiaca*
:*Musa balbisiana*
:*Musa banksii* 
:*Musa basjoo* 
:*Musa cheesmanii*
:*Musa flaviflora*
:*Musa griersonii*
:*Musa itinerans*
:*Musa laterita*
:*Musa mannii* 
miniatura|right|250px|*Musa velutina*
:*Musa nagensium*
:*Musa ochracea*
:*Musa ornata*
:*Musa rubra* 
:*Musa sanguinea*
:*Musa schizocarpa*
:*Musa siamea*
:*Musa sikkimensis*
:*Musa thomsonii*
:*Musa velutina*

## Notas 
## Véxase tamén 
### Outros artigos 
* Bananeiro
* Banana
Ahmed Best

**Ahmed Best**, nado o 19 de agosto de 1973 en Nova York, Estado de Nova York, é un actor estadounidense de cinema e televisión. É coñecido por ser a voz e os movementos de Jar Jar Binks na franquía *Star Wars*.

Colaborou co director George Lucas en tres filmes e en sete episodios da serie de televisión *Star Wars: The Clone Wars*. Gañou un Premio Annie á mellor actuación de voz por parodiar a Jar Jar Binks en *Robot Chicken: Star Wars Episode II*.

## Filmografía 
### Cinema 
## Véxase tamén 
### Ligazóns externas 
* Ficha na IMDb
Chaleco salvavidas

miniatura|Home levando un chaleco salvavidas.

Un **chaleco salvavidas** é o obxecto deseñado para manter o corpo dunha persoa na superficie e a súa cabeza por encima da auga, xa sexa consciente ou inconsciente, principalmente usado en piscinas, ríos, lagos e océanos. O seu deseño cambia segundo o grao de protección requirido e do tamaño da superficie que se protexa. Está deseñado para que dea a volta a unha persoa inconsciente que estea boca abaixo na auga.

A súa flotabilidade pode ser permanente (grazas ao recheo de cortiza ou materiais plásticos) ou poden ser inchábeis. Os máis usados e fiables son os primeiros, pero os inchábeis ofrecen a vantaxe, dada a súa maior comodidade, de poder levalos postos e facer traballos a bordo. Este feito é especialmente importante cando hai un gran risco de caer á auga, como pode ser en barcos de pesca.

Os chalecos salvavidas inchábeis constan de dous compartimentos independentes que se poden inflar de tres formas: automaticamente cando se mergulla dentro da auga, activando o sistema manualmente e insuflando aire mediante uns tubos. Nos dous primeiros casos entra un gas que provén dunhas botellas presurizadas.

## Véxase tamén
### Outros artigos
*Salvavidas

### Ligazóns externas
*Normativa SOLAS (*Safety Of Life At Sea*, -"Seguridade da vida no mar"-) sobre o chaleco salvavidas.
Kath Soucie

**Katherine Soucie**, nada o 20 de febreiro de 1967 en Cleveland, Ohio, é unha actriz de voz estadounidense de cinema e televisión. É coñecida por interpretar a Linka en *Captain Planet and the Planeteers*, Lola Bunny en *Space Jam* e *Space Jam: A New Legacy*, Fifi La Fume e Li'l Sneezer en *Tiny Toon Adventures*, Bea en *Mighty Max*, a nai de Dexter en ''Dexter's Laboratory*, Maddie Fenton en *Danny Phantom*, Phil, Lil e Betty DeVille en *Rugrats*, Princess Sally Acorn en *Sonic the Hedgehog*, Cadpig e Rolly en *101 Dalmatians: The Series*, Kat Harvey en *The Spooktacular New Adventures of Casper*, Morgana Macawber en *Darkwing Duck* e Kanga na franquía de *Winnie the Pooh*. Tamén é a voz de Tuffy Mouse en *The Tom and Jerry Show* e Perdita en *101 Dalmatians* dende *101 Dalmatians II: Patch's London Adventure'' (2003).

## Notas 
## Véxase tamén 
### Ligazóns externas 
* Ficha na IMDb
Condado de Calaveras

O **Condado de Calaveras** (en inglés **Calaveras County**) é un dos 58 condados de California. Foi fundado en 1850 e conta cunha poboación de 45.578 habitantes (2010). A súa capital é San Andreas malia que a localidade máis poboada é Rancho Calaveras. Parece ser que foi chamado así polos restos de nativos americanos descubertos polo explorador español Gabriel Moraga.

O Condado de Calaveras é un dos 27 condados orixinais de California.

## Véxase tamén 
### Ligazóns externas 
* Páxina do Condado de Calaveras
Mike Epps

**Michael Elliot Epps**, nado o 18 de novembro de 1970 Indianápolis, Indiana, é un actor, produtor e guionista estadounidense de cinema e televisión. É coñecido por interpretar a Day-Day Jones en *Next Friday* e a súa secuela, *Friday After Next*, e por aparecer en *Resacón nas Vegas* como "Black Doug". É a voz de Boog en *Open Season 2* (substituíndo a Martin Lawrence). No ano 2010, Epps foi o produtor executivo dun documental sobre a vida de Outlawz, membro de Tupac Shakur, titulado *Napoleon: Life of an Outlaw*. Tamén é coñecido por interpetar a Lloyd Jefferson "L.J." Wade en *Resident Evil: Apocalypse* (2004) e *Resident Evil: Extinction* (2007).

## Notas 
## Véxase tamén 
### Ligazóns externas 
*
Jim Ward (actor)

**James Kevin "Jim" Ward**, nado en Nova York, Estado de Nova York, o 19 de maio de 1959 e finado nos Ánxeles o 10 de decembro de 2025, foi un actor estadounidense de cinema e televisión, especializado nas dobraxes. Ward foi coñecido polos seus papeis en animacións e videoxogos, sendo a voz de Captain Copernicus Leslie Qwark en *Ratchet & Clank*, Diamondhead en *Ben 10* e *Ben 10: Destroy All Aliens*, Henry Peter Gyrich en ''The Avengers: Earth's Mightiest Heroes*, Chet Ubetcha e Doug Dimmadome en *The Fairly OddParents*, Angus en *The Secret Files of the Spy Dogs*, e Professor Xavier en *Wolverine and the X-Men*.

En 2006, Ward interpretou a Eyemore, Crusher e Stoker en *Biker Mice from Mars'', que é un remake da serie orixinal da década de 1990. Polo seu papel na serie, gañou un Premio Daytime Emmy pola mellor actuación nun programa animado.

## Notas 
## Véxase tamén 
### Ligazóns externas 
* Ficha na IMDb
Billy Connolly

**William** "**Billy**" **Connolly, Jr.**, nado o 24 de novembro de 1942 en Anderston, Glasgow, é un artista, músico, presentador, cómico e actor escocés de cinema e televisión. Tamén é coñecido, especialmente en Escocia, polo seu alcume en scots *The Big Yin* ("O grande"). O seu estilo de comedia baséase a miúdo na improvisación, incluíndo frecuentemente linguaxe malfalada. Connolly é considerado como un dos máis influentes cómicos segundo diferentes enquisas realizadas no Reino Unido.

## Filmografía
### Filmes
### Televisión
## Notas 
## Véxase tamén 
### Ligazóns externas 
* Páxina oficial 
* Ficha na IMDb
Crispin Glover

**Crispin Hellion Glover**, nado o 20 de abril de 1964 en Nova York, é un actor estadounidense de cinema e televisión, así como autor, músico e directo. Glover por interpretar personaxes excéntricos, como George McFly en *Back to the Future* (1985), Layne en ''River's Edge* (1986), Andy Warhol en *The Doors* (1991), Bobby McBurney en *What's Eating Gilbert Grape* (1993), Train Fireman en *Dead Man* (1995), Thin Man in *Charlie's Angels* (2000) e a súa secuela (2003), Willard Stiles en *Willard* (2003), Grendel en *Beowulf* (2007), The Knave of Hearts en *Alice in Wonderland* (2010) e Mr. World na serie de televisión *American Gods'' (2017–). 

## Véxase tamén 
### Ligazóns externas 
* Ficha na IMDb
Steve Schirripa

**Steven Ralph** "**Steve**" **Schirripa**, nado en Bensonhurst (Brooklyn, Nova York) o 3 de setembro de 1957, é un actor de voz estadounidense de cinema e televisión, así como produtor e autor. É máis coñecido por interpretar o papel de Bobby Baccalieri en *The Sopranos* e ó detective Anthony Abetemarco en *Blue Bloods*. Schirripa é produtor e presenta dúas series de Investigation Discovery: ''Karma's A B*tch!* e *Nothing Personal*. Forma parte do elenco de *The Secret Life of the American Teenager* e é a voz de Roberto na franquía cinematográfica *Open Season''. Schirripa tamén apareceu como imaxe de marcas como Lamisil, Dick's Sporting Goods e McDonald's.

## Notas 
## Véxase tamén 
### Ligazóns externas 
* Ficha na IMDb
Jane Krakowski

**Jane Krajkowski**, nada como **Krajkowski** en Parsippany-Troy Hills, Nova Jersey, o 11 de outubro de 1968 é unha cantante e actriz estadounidense de cinema e televisión. É coñecida por intepretar o papel de Jenna Maroney na comedia da NBC *30 Rock* (2006–2013, 2020), polo cal recibiu catro nomeametos ós Premios Primetime Emmy á mellor actriz en comedia. Outros papeis salientables inclúen: Elaine Vassal en *Ally McBeal* (1997–2002) e Jacqueline White na comedia de Netflix *Unbreakable Kimmy Schmidt* (2015–2020).

## Notas 
## Véxase tamén 
### Ligazóns externas 
*
Danny Mann

**Daniel** "**Danny**" **Mann**, nado o 28 de xullo de 1951 en Tennessee, é un actor de voz, de cinema e televisión estadounidense.

## Traxectoria 
Mann naceu en Tennessee El tamén colaborou con material adicional no guión de *Oliver & Company* (1988), achegando efectos vocais especiais para o filme *Born to Be Wild* (1995) e trabalhou como director de dobraxe durante a posprodución dun telefilme dos Muppets titulado ''It's a Very Merry Muppet Christmas Movie* (2002) e de *Shrek 2'' (2004).

## Notas 
## Véxase tamén 
### Ligazóns externas 
*